Թոլիդո (Օհայո)

Թոլիդո, քաղաք Ամերիկայի Միացյալ Նահանգների Միջին արևմուտք տարածաշրջանում՝ Օհայո նահանգում, Էրի լճի արևմտյան ափին, Միչիգան նահանգի սահմանի մոտ։ Լուկաս շրջանի վարչական կենտրոնն է։ Հիմնադրվել է 1833 թ. Մոմի գետի արևմտյան ափին։

Զբաղեցնում է 217,8 քառակուսի կիլոմետր տարածք, որից 8,88 քառակուսի կիլոմետրը ջրածածկ է։ Բուն քաղաքի բնակչության թվաքանակը 2010 թվականի մարդահամարի տվյալներով եղել է 298 446։ Այդ ցուցանիշով Թոլիդոն Օհայո նահանգում զբաղեցնում է չորրորդ, ԱՄՆ-ի բոլոր քաղաքների ցանկում՝ 71-րդ տեղը։ Նրա շուրջը ձևավորված մետրոպոլիսային տարածքում ապրողների թիվը կազմել է 715 320։  Թոլիդոն առևտրային խոշոր կենտրոն է։ Նրա նավահանգիստը Մեծ լճերի ամենաբանուկ նավահանգիստների շարքում զբաղեցնում է հինգերորդ, ընդհանուր առմամբ Ամերիկայի Միացյալ Նահանգներում՝ 54-րդ տեղը։

Սկսած 1845 թվականից, երբ շահագործման է հանձնվել Մայամին Էրի լճի հետ կապող ջրանցքը, Թոլիդոն արագ տեմպերով աճել է ու զարգացել։ Դրան մեծապես նպաստել է նաև Նյու Յորքը Չիկագոյի հետ կապող երկաթգծի վրա գտնվելը։ 1880-ական թվականներին քաղաքում սկսել են գործել ապակու առաջին գործարանները (այստեղից էլ՝ Թոլիդոյի «Ապակու քաղաք» մականունը)։ Ժամանակի ընթացքում Թոլիդոն համբավվել է նաև որպես ավտոմեքենաների հավաքման, արվեստների, որակյալ կրթության ու առողջապահության և սպորտի քաղաք։

Ժողովրդագրություն

Կլիմա

Քույր քաղաքներ
Թոլիդոն 1931 թվականին եղբայրացել է իսպանական Տոլեդոյի հետ՝ այդպիսով դառնալով մեկ այլ քաղաքի հետ բարեկամացած ամերիկյան առաջին բնակավայրը։

Ներկայումս նրա քույր քաղաքների թիվն անցնում է մեկ տասնյակից։

 Բեքաա
 Կոբուրգ
 Կոիմբատուր
 Դելմենհորսթ
 Հայդարաբադ
 Լոնդրինա
 Նանչուն
 Պոզնան
 Ցինհուանդաո
 Սեգեդ
 Տանգա
 Տոլեդո
 Տոյոհասի

Ծանոթագրություններ

Գրականություն

Արտաքին հղումներ 
 Պաշտոնական կայքէջը
 Greater Toledo Convention and Visitors Bureau 
 Toledo, Ohio, 1876 from the World Digital Library
 About Toledo, Ohio (via Britannica)

ԱՄՆ-ի քաղաքներ
Օհայոյի քաղաքներ
1833 թվականին հիմնադրված բնակավայրեր